На основу члana 32. Закона о локалној самоуправи („Службени гласник РС“, број 129/07), члана 9. Закона о комуналним делатностима („Службени гласник РС“, број 88/11), члана 13. Закона о јавном приватном партнерству и концесијама („Службени гласник РС“, број 88/11) и члана 41. Статута општине Медвеђа („Службени гласник града Лесковца „ број 18/2008 и 38/2012) Скупштина општине Медвеђа на седници одржаној 19. јуна 2017. године, доноси

**Одлуку**

**о покретању поступка поверавања обављања комуналне делатности приградског превоза путника на територији општине Медвеђа**

Члан 1.

Покреће се поступак поверавања обављања комуналне делатности приградског превоза путника на територији општине Медвеђа у циљу дугорочне сарадње између јавног и приватног партнера применом Закона о јавном приватном партнерству и концесијама и Закона о комуналним делатностима.

Члан 2.

Одређује се Општинска управа општине Медвеђа за јавно тело које покреће поступак избора приватног партнера на начин прописан одредбама Закона о јавном приватном партнерству и концесијама, којим се уређује поступак давања концесија и које подноси предлог пројекта јавно – приватног партнерства или концесионог акта ради давања сагласности од стране Скупштине општине Медвеђа, као даваоца концесије.

Члан 3.

Овлашћује се Општинска управа општине Медвеђа да Решењем формира стручни или пројектни тим који ће помоћи јавном телу при припреми потребних анализа студија оправданости давања концесије, при припреми услова и конкурсне документације, правила и услова за за оцену понуђача и примљених понуда, критеријума за избор понуде, прегледање и оцена пристиглих понуда, утврђивање предлога одлуке о избору најповољније понуде као и обаљање осталих послова потребних за реализацију поступака давања концесије у складу са одредбама Закона о јавном – приватном партнерству и концесијама.

Члан 4.

Овлашћује се председник општине Медвеђа да у складу са чланом 10. став 2. Одлуке о начину поверавања приградског превоза путника на територији општине Медвеђа, у случају поремећаја или прекида у обављању комуналне делатности јавног линијског превоза путника до окончања поступка из члана 1 Одлуке, може непосредном погодбом закључити уговор о привременом поверавању комуналне делатности јавног линијског превоза путника, најдуже на 1 годину.

Члан 5.

Ова Одлука ступа на снагу 8 дана од дана објављивања у „Службеном гласнику града Лесковца“.

СКУПШТИНА ОПШТИНЕ МЕДВЕЂА

Број: 06-25/2017-I/9

19. јуна 2017. године

М е д в е ђ а

СЕКРЕТАР,

Драган Андрејевић, дипл. правник ПРЕДСЕДНИК,

 Милисав Милетић, дипл. ек.